کامرس اور صنعت کی وزارتہ
نیٹ ورک پلاننگ گروپ  کی 43ویں میٹنگ کا انعقاد
این پی جی نے 3 اہم ریلوے پروجیکٹوں کا معائنہ کیا اور تجویز پیش کی
پی ایم گتی شکتی نیشنل ماسٹر پلان کے ادارہ جاتی فریم ورک کے تحت تشکیل دیے گئے نیٹ ورک پلاننگ گروپ نے 3 اہم ریلوے پروجیکٹوں کا معائنہ کیا اور تجویز پیش کی۔
ڈی پی آئی آئی ٹی کے خصوصی سکریٹری کے زیر صدارت این پی جی وزارت ریلوے، سڑک نقل و حمل اور شاہراہوں کی وزارت، بجلی، ایم و پی این جی، ایم آئی آرای، ڈی او ٹی، ایم او سی اے، ایم او پی ایس ڈبلیو جیسی بنیادی ڈھانچہ وزارتوں کی پلاننگ ڈویژن کا سربراہ گروپ ہے، جس میں نیتی آیوگ اور ایم ایف ای اور سی سی کی خصوصی نمائندگی بھی شامل ہے۔
اورنگ آباد اور انکائی اسٹیشنوں کے درمیان لائنوں کو دوگنا کرنے کا کام:
این پی جی نے ریاست مہاراشٹر میں اورنگ آباد اور انکائی کے درمیان ریلوے لائنوں کو دوگنا کرنے سے متعلق پروجیکٹ کا جائزہ لیا۔ یہ لائنیں طویل دوری کے مقامات جیسے ممبئی، نئی دہلی، امرتسر سے بنگلور، حیدرآباد، نظام آباد وغیرہ تک پہنچنے کے لیے ایک متبادل راستہ فراہم کرائیں گی۔
یہ مجوزہ پروجیکٹ سیکشن کی صلاحیت کو 114 فیصد سے بڑھا کر 143 فیصد کے بقدر کردے گا اور اس واحد لائن پر سامان اور مسافرنقل و حمل کو بہتر بنائے گا۔ لائنوں کو دوگنا کرنے کی وجہ سے نزدیکی صنعتی کلسٹروں سے ممکنہ مال بھاڑا ٹریفک نقل و حمل کی ضرورتوں کو پورا کیا جا سکتا ہے کیونکہ یہ اراؤلی دکشن سمپرک گلیارے پر آتا ہے۔ اس سے مسافر اور مال بھاڑا دونوں کو ایک ماڈل مکس حاصل ہوگا جبکہ 98 لاکھ کی مجموعی آبادی کے حامل 38 مواضعات اور دولت آباد، اورنگ آباد اور جالنا کے صنعتی علاقوں کو مربوط کرنے میں مدد ملے گی۔
بھدرک- وزیانگرم کے درمیان بیلنس سیکشن میں تیسری لائن:
بھارت کے مغربی ساحل اور جنوبی ساحل کے درمیان کارگو نقل و حمل کو بہتر بنانے کے لیے، این پی جی نے ریاست اُڈیشا اور آندھرا پردیش میں بھدرک اور وزیانگرم کے درمیان بیلنس سیکشن میں تیسری لائن کے اضافہ پر ایک پروجیکٹ کا معائنہ کیا۔ چونکہ یہ خطہ مشرقی ساحل پر بندرگاہوں کے لیے ایک اہم بنیادی ڈھانچے کے طور پر کام کرتا ہے، اس لیے مجوزہ ریلوے لائن تین چھوٹی بندرگاہوں، گوپال پور، ڈامرا اور جلد تیار ہونے والی بھاوناپاڈو، اور دو بڑی بندرگاہوں پارادیپ اور وشاکھاپٹنم کو مربوط کرتی ہے۔
یہ پروجیکٹ کھوردا، جگن ناتھ پور، اور سری کاکولم میں واقع اشیاء کے گوداموں ، جو کہ کثیر ماڈل لاجسٹکس کے مقامات ہیں، تک نقل و حمل میں راست طو رپر آسانی پیدا کرے گا ، اس کے علاوہ یہ پروجیکٹ اہم سڑک نقل و حمل کو ریل تک لانے میں مدد فراہم کرے گا۔ مجوزہ پروجیکٹ ہاوڑا-چنئی ریلوے روٹ کے سیکشن پر سڑک پر بھیڑبھاڑ میں کمی لائے گا اور ریلوے کے ماڈل شیئر میں اضافہ کرے گا کیونکہ یہ سڑک مال بھاڑا نقل و حمل کے لیے کلی طور پر وقف ہے۔
سون نگر- اندل تیسری اور چوتھی ریلوے لائن:
بہتر ویگن ٹرن آراؤنڈ ٹائم اور مسافر ٹرینوں کے بہتر وقت کی پابندی کو یقینی بنانے کے لیے، این پی جی نے بہار، جھارکھنڈ اور مغربی بنگال کی ریاستوں میں آنے والے سون نگر اندل روٹ میں تیسرے اور چوتھے ریلوے لائنوں کو شامل کرنے کے پروجیکٹ کا جائزہ لیا۔یہ پروجیکٹ بھارتی ریلوے کے مشن 3000 ایم ٹی منصوبے کا حصہ ہے اور یہ گیا، جو کہ کپڑے کی صنعت کا ایک ابھرتا ہوا مرکز ہے ، ہزاری باغ، جو کہ سمندری خوراک کا کلسٹر ہے ، دھنباد، جو کہ کوئلہ ذخائر کا ایک ضلع ہے ، اور پشچم بردھمان، جو کہ فولاد کے لیے زبردست مضمرات کا حامل ایک ضلع ہے ، جیسے مقامات کو مربوط کرتا ہے۔ پروجیکٹ کی تکمیل کے بعد، اس سیکشن میں ریل گاڑیوں کی اوسط رفتار 33 کلومیٹر فی گھنٹے سے بڑھ کر 55 کلومیٹر فی گھنٹہ ہو جائے گی۔ یہ پروجیکٹ اس سیکشن کے لاجسٹکس نیٹ ورک میں مجموعی بہتری کو یقینی بنائے گا، خطے میں معاشی سرگرمیوں کو بہتر بنائے گا اور گولڈن کواڈری لیٹرل کے تحت مصروف ترین دہلی - ہاوڑہ ریلوے روٹ پر بھیڑبھاڑ کو کم کرے گا۔
خصوصی سکریٹری نے ان اعلیٰ اثر انگیزی کے حامل منصوبوں کی اہمیت پر زور دیا کیونکہ یہ خطے میں بندرگاہوں کے رابطے کے لیے بہت اہم ہیں۔ تمام 3 پروجیکٹوں کا این پی جی کے ذریعہ جائزہ لیا گیا اور آخری میل کنیکٹوٹی کو حل کرنے اور صحیح ملٹی ماڈل لاجسٹکس شیئر حاصل کرنے کے لئے کچھ تجاویز کے ساتھ عمل درآمد کے لئے سفارش کی گئی۔